BEC :กำไรยังไม่มีสัญญาณฟื้นตัวหั่นราคาเป้าหมายปี 59 เหลือ 28 บ.

BEC แนวโน้มผลประกอบการไตรมาส 4/59 คาดกำไรต่ำสุดในรอบปี 58 อยู่ที่ 696 ล้านบาท เนื่องจากรายได้ค่าโฆษณาชะลอตัวต่อเนื่องขณะที่ค่าใช้จ่ายมีแนวโน้มสูงขึ้นตามฤดูกาล (โบนัส, คอมมิชชั่นการขายโฆษณา) เราปรับลดราคาเป้าหมายปี 59 ลงเหลือ 28 บาท (จากเดิม 32.50 บาท)
26 ม.ค. 2559

บล.โนมูระ พัฒนสิน ระบุในบทวิเคราะห์วันนี้ (26 ม.ค.) ว่า บริษัท บีอีซี เวิลด์ จำกัด (มหาชน) หรือ BEC มีมุมมอง Negative ต่อแนวโน้มผลประกอบการไตรมาส 4/59 คาดกำไรต่ำสุดในรอบปี 58 อยู่ที่ 696 ล้านบาท (-31% เทียบช่วงเดียวกันของปีก่อน, -15% เทียบไตรมาสก่อนหน้า) เนื่องจากรายได้ค่าโฆษณาชะลอตัวต่อเนื่องขณะที่ค่าใช้จ่ายมีแนวโน้มสูงขึ้นตามฤดูกาล (โบนัส, คอมมิชชั่นการขายโฆษณา) เราปรับลดราคาเป้าหมายปี 59 ลงเหลือ 28 บาท (จากเดิม 32.50 บาท)
เนื่องจากทีวีดิจิทัล 2 ช่องใหม่ของ BEC (3SD และ 3Family) มีแนวโน้มเติบโตช้าและทีวีอนาล็อกช่องเดิม (3Original) ได้รับผลกระทบจากการแข่งขันที่สูงขึ้นมากกว่าคาด แต่อย่างไรก็ตาม เรามองว่าราคาหุ้น BEC ที่ซื้อขายที่ Forward PE16F ที่เพียง 19 เท่า ใกล้เคียงกับช่วงปี 57-58 ที่กำไรหดตัว 20-40% เทียบช่วงเดียวกันของปีก่อน สะท้อนผลประกอบการที่มีแนวโน้มชะลอตัวในปี 59 แล้ว และคาดให้ Div Yield 4% จึงยังคงคำแนะนำ NEUTRAL